English: I'm delighted to be able to speak to this statement and like you, Cabinet Secretary, I would like to add my thanks to Dr Ruth Hussey and to the members of the panel for their work on this. I've appreciated very much the open and transparent way in which the chair and the panel have engaged with me and, I know, with other Assembly Member colleagues and with the Health, Social Care and Sport Committee. I think that this is a seminal moment for Welsh Government - for every politician, actually - for the NHS and for the care sector, and I think that the report that they have produced - the interim report - is very, very clear and lays out not just the scale of the challenge that we face, but some of the possible routes with which we might go down to solve some of those challenges. I think that there's not much in this report that none of us knew about, but sometimes you have to ask somebody on the outside to tell you the obvious, because you know it, but you've got to hear it again. I think they very carefully stated again a lot of the problems, a lot of the issues, a lot of the challenges that we all know so well. But they've done it in a very cool and dispassionate way and they've laid it out very clearly. So, it's the sounding board that we needed and we've had that. I think that the report is very clear, again, on a number of things. One is that the pace of change must accelerate - that doing nothing is not an option we can afford to take, nor should we take. I was very struck by how very clearly they lay out that there are a lot of green shoots already showing within the NHS landscape - great models of innovation out there, but that somehow there is a barrier to those innovative models taking root and flourishing and being able to be transplanted to other areas and being able to gain credence throughout the whole of the NHS. So, for me, this report very clearly identified that we all know the direction of travel, but that the road map isn't clear for an awful lot of organisations with which we need to work. So, as ever, the question is: what are those barriers to improvement? I look forward to the second stage of the report. I met with Ruth Hussey this morning and she was very clear that in the second stage of the report that they want to bring out some of that detail. Having said that, though, I think that there are some clear lessons we can start learning from now. So, Cabinet Secretary, I'd like to ask you just a few of those questions, because there's so much you could speak about on this report - it's very hard to actually discern the best bits to talk about in the time given. I think the report shows that Welsh Government has struggled to drive some good policies through. So, my first question to you is: how will you skill up your department and your officials, so they are better able to lead and persuade for change? My second question is, given the first: how will you see managing the tensions created by these decisions for Wales that the report talks about, and I can totally buy into that need? And what type of decisions do you foresee that they might be - macro, minor - and what kind of scale? And given those tensions from the first and second question: how will you engage, and take with you, local communities? Because I do note in your statement the one thing you do not mention is public engagement at any great level, and that is something that this report is really, really, really strong on, and I'm concerned that you don't mention it in your statement. I would like your assurance that public engagement and the voice of the patient, the user, and those who have yet to use the NHS will be heard in all of this. The report identifies areas that already need work and I don't think we need to wait for a second report for the conclusion to know that we need to look at how we bring co-production into health and social care; how we transform and transfer information. I wonder if you can outline what steps you think you might be able to take already; how you might be able to support the highly fragile care sector; how you might be able to support - and I love this word - the care force: the people who give the voluntary care to all of those families at home and all of those loved ones, and what can we do now to support them? I'd be very interested to know what we might be able to do now to look at the training needs and the pay and conditions of our care force, the paid care sector, because I think that they are being left behind in the race towards trying to improve our NHS at the moment. I was delighted to see that this report talked a lot about housing and about how our homes are going to become the place where we will receive health and social care in the future. I would like to understand, Cabinet Secretary, if you have plans to talk to your colleagues about how we can start to address some of their housing needs. For example, I know in my own constituency that of all of the houses being built, whether they're being built privately, by the county council or by housing associations, it's a tiny percentage that are being built to house people with disabilities, or house people with dementia, the elderly, to put in stairlifts - whatever it might take - and yet it seems to me, having read this report, we must ensure that more of our public and private housing stock is able to take care of us. I think the report is very clear about how many people are going to be able to need more and more support in their homes. I have picked up your very, very gracious comment or nod there, Deputy Presiding Officer; I shall gabble through the last little bit, and, actually, just to ask one more thing. The leader of the opposition asked the First Minister today whether or not this would be the direction of travel. Now, I think that this is a really great cornerstone to start building a future for our NHS. I think the workforce of the NHS, I think the politicians and I think the patients are all exhausted by where we're at, and that we need to have a clearer, brighter future. And I would like to really understand where your commitment is to taking forward this report. I'm sure that over the years we will argue about the delivery of some of it, and about whether one thing should be a priority or another. But the skeleton that has been drawn up here I think is very, very strong, and I would like to know and be reassured by you - because I don't think we got that right answer from the First Minister - that this actually is going to be taken and used and not just left on a shelf to gather dust, as so many other reports have been in the past.
Welsh: Rwyf wrth fy modd i allu siarad am y datganiad hwn ac fel chi, Ysgrifennydd y Cabinet, hoffwn ddiolch i Dr Ruth Hussey ac aelodau'r panel am eu gwaith ar hyn. Rwyf wedi gwerthfawrogi'n fawr y ffordd agored a thryloyw y mae'r cadeirydd a'r panel wedi ymgysylltu â mi ac, rwy'n gwybod, ag Aelodau'r Cynulliad eraill a'r Pwyllgor Iechyd, Gofal Cymdeithasol a Chwaraeon. Credaf fod hwn yn foment arloesol i Lywodraeth Cymru - ar gyfer pob gwleidydd, mewn gwirionedd - i'r GIG a'r sector gofal, a chredaf fod yr adroddiad y maen nhw wedi ei gynhyrchu - yr adroddiad interim - yn glir iawn iawn, ac yn gosod nid yn unig maint yr her sy'n ein hwynebu, ond rhai o'r llwybrau posibl y gallem ni eu dilyn i ddatrys rhai o'r heriau hynny. Rwy'n credu nad oes llawer yn yr adroddiad hwn nad oedd neb ohonom yn gwybod amdano, ond weithiau mae'n rhaid i chi ofyn i rywun o'r tu allan i ddweud wrthych chi yr hyn sy'n amlwg, oherwydd eich bod yn ei wybod, ond mae'n rhaid i chi ei glywed eto. Rwy'n credu iddyn nhw nodi unwaith eto yn ofalus iawn lawer o'r problemau, llawer o'r materion, llawer o'r heriau yr ydym ni i gyd yn eu hadnabod mor dda. Ond maen nhw wedi ei wneud mewn ffordd ddigynnwrf a phwyllog iawn ac maen nhw wedi ei osod yn glir iawn. Felly, dyma'r seinfwrdd yr oedd ei angen arnom ni a dyma ni wedi cael hynny. Credaf fod yr adroddiad yn glir iawn, unwaith eto, ar nifer o bethau. Un peth yw bod yn rhaid i gyflymder y newid gynyddu - nid yw gwneud dim yn opsiwn y gallwn fforddio ei gymryd, ac ni ddylem ni ei gymryd. Roedd yn drawiadol iawn i mi pa mor eglur yr esboniwyd bod yna eisoes lawer o weithgarwch o fewn cyfundrefn y GIG eisoes yn dwyn ffrwyth - mae yna fodelau gwych o arloesedd i'w cael yna, ond rywsut mae yna rwystr sy'n atal y modelau arloesol hynny rhag ymwreiddio a ffynnu a chael eu trawsblannu i feysydd eraill er mwyn gallu ennill hygrededd ar draws y GIG cyfan. Felly, i mi, mae'r adroddiad hwn wedi nodi'n glir iawn ein bod ni i gyd yn gwybod y cyfeiriad teithio, ond nid yw'r map ffordd yn glir i lawer iawn o sefydliadau y mae angen i ni weithio gyda nhw. Felly, fel bob amser, y cwestiwn yw: beth yw'r rhwystrau hynny i'r broses o wella? Rwy'n edrych ymlaen at ail gam yr adroddiad. Cyfarfûm â Ruth Hussey y bore yma ac roedd hi'n glir iawn eu bod nhw'n dymuno canolbwyntio ar rywfaint o'r manylion hynny yn ail gam yr adroddiad. Wedi dweud hynny, fodd bynnag, rwy'n credu bod yna rai gwersi clir y gallwn ni ddechrau dysgu ohonyn nhw yn awr. Felly, Ysgrifennydd y Cabinet, hoffwn ofyn i chi ychydig o'r cwestiynau hynny, gan fod yna gymaint y gallech chi siarad amdano yn yr adroddiad hwn - mae'n anodd iawn, mewn gwirionedd, i ddirnad y darnau gorau i siarad amdanyn nhw yn yr amser a roddir. Rwy'n credu bod yr adroddiad yn dangos bod Llywodraeth Cymru wedi ei chael hi'n anodd gwthio rhai polisïau da yn eu blaenau. Felly, fy nghwestiwn cyntaf i chi yw hyn: sut y byddwch chi'n rhoi rhagor o sgiliau i'ch adran a'ch swyddogion, fel bod ganddynt fwy o allu i arwain ac argyhoeddi ar gyfer newid? Fy ail gwestiwn yw, o ystyried y cyntaf: sut y byddwch chi'n mynd ati i reoli'r tensiynau a grëwyd gan y penderfyniadau hyn ar gyfer Cymru y mae'r adroddiad yn sôn amdanynt, ac rwy'n gallu deall yr angen hwnnw yn llwyr? A pha fath o benderfyniadau yr ydych chi'n rhagweld y gallen nhw fod - mawr, mân - a pha fath o raddfa? Ac o ystyried y tensiynau hynny o'r cwestiwn cyntaf a'r ail: sut y byddwch chi'n ymgysylltu â chymunedau lleol ac yn eu denu i'ch ochr chi? Gan fy mod yn sylwi mai'r un peth nad ydych yn sôn amdano yn eich datganiad yw ymgysylltu â'r cyhoedd ar unrhyw lefel sylweddol, ac mae hynny'n rhywbeth y mae'r adroddiad hwn yn ei bwysleisio'n gryf iawn, iawn, iawn, ac rwy'n poeni nad ydych chi'n sôn amdano yn eich datganiad. Hoffwn i gael sicrwydd gennych chi y byddwch yn ymgysylltu â'r cyhoedd, ac y bydd llais y claf, llais y defnyddiwr, a llais y rhai nad ydynt eto wedi defnyddio'r GIG yn cael ei glywed yn hyn i gyd. Mae'r adroddiad yn nodi meysydd sydd eisoes angen gwaith ac nid wyf yn credu bod angen i ni aros am ail adroddiad i ddod i'r casgliad bod angen i ni edrych ar sut yr ydym yn dod â chyd-gynhyrchu i iechyd a gofal cymdeithasol; sut yr ydym yn trawsnewid a throsglwyddo gwybodaeth. Tybed a wnewch chi amlinellu pa gamau yr ydych yn credu y gallech chi eu cymryd yn barod; sut y gallech chi gefnogi'r sector gofal hynod fregus; sut y gallech chi gefnogi - ac rwy'n dwlu ar yr ymadrodd hwn - y llu gofalu: y bobl sy'n rhoi gofal gwirfoddol i bob un o'r teuluoedd hynny yn y cartref ac i'r rhai hynny y maen nhw'n eu caru, a beth y gallwn ni ei wneud yn awr i'w cefnogi? Byddai gennyf ddiddordeb mawr i wybod beth y gallem ei wneud nawr i edrych ar anghenion hyfforddi a thâl ac amodau gwaith ein llu gofalu, y sector gofal cyflogedig, gan fy mod yn credu eu bod yn cael eu gadael ar ôl yn y ras i geisio gwella ein GIG ar hyn o bryd. Roeddwn i'n falch iawn o weld bod yr adroddiad hwn yn sôn yn helaeth am dai a sut y byddwn ni'n derbyn iechyd a gofal cymdeithasol yn ein cartrefi yn y dyfodol. Hoffwn i wybod, Ysgrifennydd y Cabinet, a oes gennych chi gynlluniau i siarad â'ch cydweithwyr am sut y gallwn ni ddechrau mynd i'r afael â rhai o'u hanghenion o ran tai. Er enghraifft, rwy'n gwybod yn fy etholaeth fy hun bod yr holl dai sy'n cael eu hadeiladu, pa un a ydyn nhw yn cael eu hadeiladu yn breifat, gan y cyngor sir neu gan gymdeithasau tai, mai canran fach iawn sy'n cael ei hadeiladu i fod yn gartref i bobl ag anableddau, neu i fod yn gartref i bobl â dementia, yr henoed, i osod lifftiau grisiau - beth bynnag y byddai angen ei wneud - ac eto mae'n ymddangos i mi, ar ôl darllen yr adroddiad hwn, bod yn rhaid i ni sicrhau bod mwy o'n stoc tai cyhoeddus a phreifat yn gallu gofalu amdanom ni. Rwy'n credu bod yr adroddiad yn glir iawn ynghylch faint o bobl yn mynd i fod ag angen mwy a mwy o gefnogaeth yn eu cartrefi. Rwyf wedi sylwi ar eich sylw neu eich amnaid hynaws iawn, iawn yn y fan yna, Dirprwy Lywydd; fe af i'n gyflym iawn drwy'r darn bach diwethaf, ac, mewn gwirionedd, dim ond i ofyn un peth arall. Gofynnodd arweinydd yr wrthblaid i'r Prif Weinidog heddiw ai hwn fyddai cyfeiriad y daith ai peidio. Nawr, rwy'n credu bod hwn yn gonglfaen gwych ar gyfer dechrau adeiladu dyfodol ar gyfer ein GIG. Rwy'n credu bod gweithlu'r GIG, rwy'n credu bod y gwleidyddion ac rwy'n credu bod y cleifion i gyd wedi blino ar yr hyn yr ydym yn ei wneud ar hyn o bryd, a bod angen i ni gael dyfodol cliriach, mwy disglair. A byddwn wir yn hoffi deall pa ymrwymiad sydd gennych i fwrw ymlaen â'r adroddiad hwn. Rwy'n siwr y byddwn ni'n dadlau dros y blynyddoedd, ynghylch y modd o ddarparu rhannau ohono, ac ynghylch pa un a ddylai un peth neu beth arall fod yn flaenoriaeth. Ond rwy'n credu bod yr amlinelliad sydd wedi ei lunio yma yn gryf iawn, iawn, a hoffwn i wybod a chael sicrwydd gennych chi - gan nad wyf yn credu i ni gael yr ateb cywir gan y Prif Weinidog - bod hyn mewn gwirionedd yn mynd i gael ei fabwysiadu a'i ddefnyddio ac nad yw'n mynd i gael ei adael ar silff i hel llwch, fel y digwyddodd i gymaint o adroddiadau eraill yn y gorffennol.